IL-KTIEB TAL-LAMENTAZZJONIJIET Ħarsa ħafifa lejn il-ktieb Dan il-ktieb hu antoloġija ta' poeżiji li jesprimu diqa kbira dwar il-waqgħa ta' Ġerusalemm. Il-poeżiji huma msejħa 'lamentazzjonijiet' għaliex juru l-ilment tal-kittieb dwar il-kastig li waqa' fuq il-poplu tiegħu. Hu jammetti li l-poplu dineb, imma jirraġuna li l-kastig kien aħrax wisq, meta mqabbel mal-ħtija. Fil-poeżiji ta' dan il-ktieb hi l-belt ta' Ġerusalemm li qed tokrob dwar il-qerda tagħha u t-tbatijiet li qed tgħaddi minnhom. Iżda raġġ ta' tama ma jonqos qatt. Joħroġ il-ħsieb li l-jum għad jasal meta l-Mulej juri ħniena mal-poplu tiegħu jekk dan jerġa' lura lejh u jżomm kelmtu miegħu. Dan jien nhewden f'qalbi, biex b'hekk nittama. Il-ħniena tal-Mulej bla tmiem; tjubitu ma tonqos qatt. Jiġġeddu kull filgħodu, kbira l-fedeltà tiegħek. "Sehmi hu l-Mulej," tgħid ruħi, "għalhekk nittama fih" ( , - ). It-taqsim tal-ktieb In-niket ta' Ġerusalemm ( , - ) Il-kastig ta' Ġerusalemm ( , - ) Kastig u tama ( , - ) Ġerusalemm meqruda ( , - ) Talba għall-ħniena ( , - )